proxectonos/corpus_dominio_legal_administrativo_tmp huggingface dataset:
DECRETO 513/2005, do 22 de setembro, polo que se modifica o Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia.
CONSELLERÍA DE INNOVACIÓN E INDUSTRIA — I. DISPOSICIÓNS XERAIS — 06/10/2005

O Decreto 302/2001, que regula o aproveitamento da enerxía eólica na Comunidade Autónoma de Galicia, dedica o seu capítulo IV a regular o procedemento de autorización dos parques eólicos e o capítulo VII a regular o procedemento para o recoñecemento da utilidade pública destas instalacións.
Ata o momento vense exixindo que a solicitude de recoñecemento en concreto da utilidade pública dun parque eólico se presente ao mesmo tempo que a solicitude de autorización da instalación. Porén a práctica demostra que esta exixencia dota de excesiva rixidez o procedemento.
En efecto, aínda que resulta posible que o promotor identifique desde o inicio da tramitación do parque eólico as afeccións e as servidumes que se precisará impoñer, tamén o é que a expropiación forzosa se configura como vía á que acudir no caso de falta de acordos voluntarios cos titulares dos bens e dereitos afectados.
Desta forma, condicionar o recurso á expropiación forzosa a que esta sexa instada desde o principio da tramitación do expediente, non só pode resultar contrario ao espírito de procurar preferentemente acordos voluntarios, senón que pode obrigar as empresas interesadas a iniciar preventivamente os trámites de expropiación, para evitar pechar o acceso a ese trámite en caso de falta de acordo, dando lugar a prolixas tramitacións que poden resultar innecesarias.
De acordo co anterior resulta aconsellable modificar este aspecto do Decreto 302/2001 e en consonancia co principio xeral que rexe para o resto de instalacións eléctricas permitir que o recoñecemento en concreto da utilidade pública se solicite con posterioridade á iniciación do procedemento
conducente á obtención da autorización administrativa.
Na súa virtude, por proposta do conselleiro de Innovación e Industria, de acordo co ditame do Consello Consultivo e logo de deliberación do Consello da Xunta de Galicia na súa reunión do día vinte e dous de setembro de dous mil cinco,
DISPOÑO:
Artigo único.-Modificación do Decreto 302/2001.
Modifícase o segundo parágrafo do punto 1º do artigo 27 do Decreto 302/2001 que queda redactado da seguinte forma:
«Para o dito recoñecemento será necesario que a empresa interesada o solicite, incluíndo unha relación concreta e individualizada dos bens e dereitos que o solicitante considere de necesaria expropiación».
Disposición derradeira
Única.-Entrada en vigor.
O presente decreto entrará en vigor aos vinte días da súa publicación no Diario Oficial de Galicia.
Santiago de Compostela, vinte e dous de setembro de dous mil cinco.
Emilio Pérez Touriño
Presidente
Fernando Xabier Blanco Álvarez
Conselleiro de Innovación e Industria
ORDE do 28 de setembro de 2005 pola que se designan representantes da Consellería de Pesca e Asuntos Marítimos no Consello Regulador do Mexillón de Galicia.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 06/10/2005

O Regulamento da denominación de orixe Mexillón de Galicia-Mejillón de Galicia e do seu consello regulador, aprobado por Orde do 17 de outubro de 2000, establece no seu artigo 30, punto 2º, que ás reunións do Consello deberán asistir en calidade de expertos ou técnicos, un máximo de 3 representantes da Consellería de Pesca e Asuntos Marítimos.
Designados tres representantes mediante a Orde do 18 de xaneiro de 2005, procede agora a súa substitución.
En consecuencia,
DISPOÑO:
Artico único.-Desígnase como representantes da Consellería de Pesca e Asuntos Marítimos no Con
sello Regulador do Mexillón de Galicia a Antonio Pérez Olveira, Antonio Rodríguez Fernández e Lino José Lema Bouzas.
Disposición derradeira
A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de setembro de 2005.
Carmen Gallego Calvar
Conselleira de Pesca e Asuntos Marítimos
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 514/2005, do 6 de outubro, polo que se dispón que cese Francisco Campos Freire como director xeral da Compañía de Radio Televisión de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 07/10/2005

De conformidade co artigo 10.2º da Lei do Parlamento de Galicia 9/1984, do 11 de xullo, de creación da Compañía de Radio Televisión de Galicia, no que se dispón que o mandato do director xeral da compañía coincidirá coa lexislatura do Parlamento de Galicia na que foi nomeado, prevéndose a continuación do mandato ata a designación do novo director xeral; nomeado por Decreto 510/2005, do 29 de setembro, Benigno Sánchez García; procede declarar con norma de suficiente rango o cesamento de Francisco Campos Freire.
Na súa virtude, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día seis de outubro de dous mil cinco,
DISPOÑO:
Que cese Francisco Campos Freire como director xeral da Compañía de Radio Televisión de Galicia, con efectos do 30 de setembro de 2005, data de publicación no Diario Oficial de Galicia do nomeamento de Benigno Sánchez García como director xeral da compañía.
Santiago de Compostela, seis de outubro de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Decreto 14/2005, do 3 de febreiro, polo que se establece a estrutura orgánica do Servizo Galego de Saúde.
CONSELLERÍA DE SANIDADE — I. DISPOSICIÓNS XERAIS — 21/03/2005

Advertidos erros no citado decreto, publicado no DOG nº 25, do 7 de febreiro de 2005, cómpre facer as oportunas correccións:
Na páxina 2.009, no artigo 2º.1 c), onde di: «c) Secretario xeral da Consellería de Sanidade e os directores xerais da consellería...», debe dicir: «c) Os directores xerais da consellería...».
Na páxina 2.011, no artigo 7º.3.3 b), onde di: «b) O seguimento e a avaliación da garantía da asistencia, vinculados ou dependentes...», debe dicir: «b) O seguimento e a avaliación da garantía da asistencia, dos centros vinculados ou dependentes...».
Na páxina 2.018, na disposición transitoria terceira, letra c), onde di: «c) As informacións previas e instrucións de expedientes disciplinarios...», debe dicir: «c) Instrución de expedientes disciplinarios...».
RESOLUCIÓN do 9 de marzo de 2005 pola que se convoca un seminario de normativa sobre armas e explosivos.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 21/03/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a realización dun seminario sobre normativa sobre armas e explosivos, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
-Coñecer a normativa relacionada coa temática de armas, explosivos e artificios pirotécnicos.
-Actualizarse na temática que afecta as forzas e corpos de seguridade e en especial á policía local.
Destinatarios.
O seminario vai dirixido aos membros das forzas e corpos de seguridade de Galicia.
Inscrición.
A inscrición dos participantes será totalmente gratuíta.
Prazas.
80.
Solicitudes.
1. O persoal que desexe participar neste seminario deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 4 de abril de 2005, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia; avenida da Cultura, s/n, 36680 A Estrada; ou ben poden entregarse en calquera dos lugares previstos
no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O seminario desenvolverase durante o día 6 de abril de 2005.
O horario será de 9.30 a 14.00 e de 15.30 a 19.00 h.
Contido.
I. O Regulamento de armas.
II. O Regulamento de explosivos.
III. Consideracións de interese policial e análise de casuística operativa.
Relación de admitidos.
A relación de admitidos publicarase o día 5 de abril a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden confirmar a súa asistencia chamando ao teléfono 986 59 00 21.
Lugar.
Sede do Centro de Estudos Xudiciais e Seguridade Pública de Galicia, sito na avda. da Cultura, s/n, no concello da Estrada.
Certificado de asistencia.
Ao remate do seminario entregaráselles un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do seminario para adaptalo ás necesidades da Administración e ás continxencias que poidan xurdir.
A Estrada, 9 de marzo de 2005.
José Antonio Vázquez Taín
Director do Centro de Estudos Xudiciais
e Seguridade Pública de Galicia
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 23 de febreiro de 2005, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo da empresa Caolines de Vimianzo, S.A. (Cavisa).
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 21/03/2005

Visto o expediente da revisión salarial do convenio colectivo da empresa Caolines de Vimianzo, S.A. (Cavisa), que tivo entrada nesta delegación provincial o día 21-2-2005 e subscrito pola comisión paritaria do convenio o día 17-2-2005, de conformidade co
disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, que consta nesta delegación provincial, e notificación ás representacións económica e social da comisión negociadora.
Segundo.-Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación (SMAC).
Terceiro.-Dispoñer a súa publicación no Diario Oficial de Galicia.
A Coruña, 23 de febreiro de 2005.
Cristina Azpilcueta González
Delegada provincial da Coruña
Acta de reunión
Revisión de táboas salariais dos anos 2002 a 2004
comisión negociadora convenio colectivo
Representación empresa:
Jesús M. Pais Tuñas.
Miguel Ángel Ríos Vázquez.
Representación social:
Manuel Lema Costa (delegado de persoal CIG).
Francisco Mariscal Álvaro (delegado de persoal CIG).
José Pérez Soto (delegado de persoal CIG).
Asesores sindicais:
Xabier Filgueira Domínguez (CIG).
En Vimianzo, sendo as 12.00 horas do día 17 de febreiro de 2005, reúnense nos locais da empresa Caolines de Vimianzo, S.A.U. os representantes da empresa e os representantes dos traballadores.
Estando a representación social integrada polos delegados de persoal xunto cos asesores sindicais e a representación da empresa polo director xeral e o xefe de persoal.
Ambas as representacións chegan aos seguintes acordos:
1. Asinar as táboas salariais revisadas correspondentes ao 2004 do convenio colectivo de Caolines de Vimianzo, S.A. con vixencia desde o ano 2002 ao ano 2004. E solicitar da Consellería de Asuntos Sociais, Emprego e Relacións Laborais a súa publicación no Diario Oficial de Galicia.
E non habendo máis asuntos que tratar deuse por rematada a reunión ás 12.30 horas da data e lugar indicados no ecabezamento deste escrito.
RESOLUCIÓN do 22 de febreiro de 2005, da Secretaría Xeral da Consellería de Cultura, Comunicación Social e Turismo, pola que se inscribe a Asociación Cultural O Palacio do Rei, no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 21/03/2005

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Cultural O Palacio do Rei, do 16 de febreiro de 2005.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, de 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23º do mencionado decreto.
Considerando que a solicitude presentada cumpre as normas establecidas no decreto de referencia.
RESOLVO:
Que a Asociación Cultural O Palacio do Rei quede inscrita no Rexistro de Entidades de Promoción do Camiño de Santiago co número 161.
Santiago de Compostela, 22 de febreiro de 2005.
Andrés González Murga
Secretario xeral da Consellería de Cultura,
Comunicación Social e Turismo
CORRECCIÓN de erros.-Orde do 29 de outubro de 2004 pola que se modifica a do 17 de xaneiro de 2003, pola que se actualizan os ficheiros automatizados de datos de carácter persoal existentes na Consellería de Innovación, Industria e Comercio e se procede á creación do ficheiro automatizado de datos de carácter persoal correspondente ao Rexistro de Organizacións de Consumidores e Usuarios de Galicia.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 21/03/2005

Advertidos erros na citada orde, publicada no DOG número 221 do 12 de novembro de 2004, cómpre facer as seguintes correccións:
Na páxina 15.503, columna primeira, onde di: «Cesións previstas. A empresas distribuidoras ou ás oficinas postais», debe dicir: «Cesións previstas. Ningunha», punto correspondente ao ficheiro «Distribución de publicacións».
CONSELLERÍA DE CULTURA, COMUNICACIÓN SOCIAL
E TURISMO
DECRETO 48/2005, do 10 de marzo, polo que se acepta a doazón dun escudo heráldico en pedra efectuada por Elvira Álvarez Vega.
CONSELLERÍA DE ECONOMÍA E FACENDA — III. OUTRAS DISPOSICIÓNS — 21/03/2005

A propietaria dun escudo heráldico en pedra, procedente dunha casa situada en Santo Estevo de Graíces, Concello da Peroxa (Ourense) ten manifestado o seu desexo de doar este a favor da Comunidade Autónoma de Galicia co fin de garantir a súa adecuada conservación e público desfrute mediante o seu depósito no Museo Arqueolóxico Provincial de Ourense.
A Secretaría Xeral e do Patrimonio tramitou o correspondente expediente de aceptación de doazón,
de conformidade co disposto nos artigos 17 da Lei 3/1985, do 12 de abril, do patrimonio da Comunidade Autónoma de Galicia, e 34 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por iniciativa da Consellería de Cultura, Comunicación Social e Turismo, e por proposta do conselleiro de Economía e Facenda, feita nos termos interesados pola doadora, e logo da deliberación do Consello da Xunta de Galicia, na súa reunión do día dez de marzo de dous mil cinco,
DISPOÑO:
Artigo 1º
Acéptase a doazón, a título gratuíto, feita por Elvira Álvarez Vega, a favor da Comunidade Autónoma de Galicia, do escudo heráldico en pedra procedente dunha casa sita en Santo Estevo de Graíces, concello da Peroxa (Ourense), coas características que constan incorporadas ao expediente tramitado.
Artigo 2º
A Consellería de Economía e Facenda, a través da Secretaría Xeral e do Patrimonio, procederá á formalización da doazón no correspondente documento administrativo e á súa inscrición no Inventario Xeral de Bens e Dereitos da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, dez de marzo de dous mil cinco.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 515/2005, do 22 de setembro, polo que se declara a urxente ocupación, para os efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de ampliación e mellora do trazado da estrada provincial 1004 do punto quilométrico 0,00 ao 6,00 de Lanzá a Boimorto (termos municipais de Mesía e Boimorto).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/10/2005

A Deputación Provincial da Coruña, en sesión que tivo lugar o día trece de setembro de dous mil dous,
aprobou o proxecto de ampliación e mellora do trazado da estrada provincial 1004 do punto quilométrico 0,00 ao 6,00 de Lanzá a Boimorto e, na sesión do trinta e un de xaneiro de dous mil tres, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local e, solicitado informe á Dirección Xeral de Urbanismo da Consellería de Política Territorial, Obras Públicas e Vivenda, este foi emitido favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala a deputación, a actuación é necesaria co fin de evitar o altísimo risco de accidentes con perigo para a vida humana, debido á existencia, entre outros extremos, de curvas perigosas con pequeno raio, edificacións e vivendas pegadas á estrada, o estado do piso, o largo da calzada, de dimensións inferiores ás necesidades dos vehículos, e a intensidade media do tráfico.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día vinte e dous de setembro de dous mil cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para os efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de ampliación e mellora do trazado da estrada provincial 1004 do punto quilométrico 0,00 ao 6,00 de Lanzá a Boimorto, debendo, de ser o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, vinte e dous de setembro de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
ORDE do 16 de marzo de 2005 pola que se amplía a dotación orzamentaria para a concesión de axudas a superficies, primas gandeiras e prima láctea, convocadas pola Orde do 24 de xaneiro de 2005.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 18/03/2005

A Orde do 24 de xaneiro de 2005 (DOG nº 19, do 28 de xaneiro) regula o procedemento para a solicitude, tramitación e concesión, aos titulares de explotacións agrarias situadas en Galicia, para o ano 2005, de axudas a superficies, primas gandeiras, prima láctea e e indemnización compensatoria.
Na súa disposición adicional primeira, parágrafo 1 a), precísanse as aplicacións orzamentarias e o importe económico previsto para o financiamento das ditas axudas, e no seu parágrafo 2 sinálase que as dotacións iniciais poderán incrementarse, se fose procedente, tramitándose para tal efecto o oportuno expediente de xeración e ampliación de crédito.
Coa finalidade de poder amparar todas as solicitudes de axudas directas no marco de aplicación da política agrícola común en Galicia financiadas polo Feoga-Garantía e xestionadas polo Fondo Galego de Garantía Agraria e posto que as dotacións iniciais resultan insuficientes, aprobáronse os correspondentes expedientes de incorporación, xeración e ampliación de crédito, polo que cómpre, mediante a presente orde, ampliar as dotacións orzamentarias consignadas inicialmente para a concesión das axudas a superficies, primas gandeiras e prima láctea.
En consecuencia, de acordo co disposto no artigo 30.I.3 do Estatuto de autonomía de Galicia e no uso das facultades que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
1. A dotación orzamentaria prevista para as axudas especificadas nos capítulos III (axudas por superficie), IV (axudas por gando) e V (prima láctea) da Orde do 24 de xaneiro de 2005 (DOG nº 19, do 28 de xaneiro), conforme a disposición adicional primeira, parágrafo 1, alínea a) da dita orde, amplíase polos importes e con cargo ás aplicacións dos orzamentos da Comunidade Autónoma de Galicia para o 2005, seguintes:
a) Na aplicación 09.60.614A.779.0 -Ordenación, reestruturación, fomento e mellora da produción
agraria. Axudas comunitarias a produtores derivadas da nova PAC, increméntase en 20.187.500 euros.
b) Na aplicación 09.60.614A.779.1 -Fomento do sector gandeiro, axudas comunitarias a produtores derivadas da nova PAC, increméntase en 93.931.709 euros.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-As ampliacións de crédito previstas na presente orde non afectan o prazo de presentación de solicitudes establecido na devandita Orde do 24 de xaneiro de 2005.
Santiago de Compostela, 16 de marzo de 2005.
José Antonio Santiso Miramontes
Conselleiro de Política Agroalimentaria
e Desenvolvemento Rural
ORDE do 7 de marzo de 2005 pola que se modifica o regulamento da denominación de orixe Valdeorras e do seu consello regulador.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 18/03/2005

Por Orde do 24 de febreiro de 1977, o Ministerio de Agricultura aprobou o regulamento da denominación de orixe Valdeorras e do seu consello regulador para os viños producidos nesta bisbarra vitivinícola, que foi modificado posteriormente pola orde do 2 de febreiro de 2000, da Consellería de Agricultura, Gandería e Política Agroalimentaria da Xunta de Galicia, unha vez producido o traspaso das competencias do Estado á comunidade autónoma.
Transcorridos estes anos o ámbito de actuación da denominación de orixe foi medrando de xeito ordenado o que lle permitiu acadar, no momento presente, un axeitado desenvolvemento nas súas estruturas produtivas, tanto do sector vitícola como do industrial.
Resulta polo tanto necesario que o regulamento da denominación de orixe Valdeorras e do seu consello regulador, se adapte ás condicións produtivas actuais mediante unha actualización no relativo ás variedades aptas para a vinificación.
En consecuencia, tras o pedimento do sector interesado, unha vez emitidos e avaliados os informes técnicos necesarios e de conformidade co artigo 30.I.3 e 4 do Estatuto de autonomía de Galicia, e
no uso das competencias que me confire a Lei de Galicia 1/1983, do 22 de febreiro, reguladora da Xunta e do seu presidente
DISPOÑO:
Artigo único.-Modifícase o artigo 5 do regulamento da denominación de orixe Valdeorras e do seu consello regulador, aprobado pola orde do Ministerio de Agricultura do 24 de febreiro de 1977, que queda redactado como se expresa a continuación:
«Artigo 5:
A elaboración dos viños protexidos realizarase exclusivamente con uva das seguintes variedades:
-Variedades recomendadas:
* Brancas: Dona Branca (Moza Fresca) e Godello.
* Tintas: Brancellao, Mencía, Merenzao (María Ardoña ou Bastardo) e Sousón.
-Variedades autorizadas:
* Brancas: Palomino.
* Tintas: Garnacha tintoreira, Gran Negro e Tempranillo.
O consello regulador poderá propoñerlle á consellería competente en materia de agricultura que sexan autorizadas novas variedades que, logo dos ensaios e experiencias convenientes se comprobe que producen mostos de calidade aptos para a elaboración de viños protexidos, determinándose en cada caso a súa inclusión como recomendada ou como autorizada».
Disposición derradeira
Esta orde entrará en vigor o día seguiente ao da súa publicación no Diario Oficial de Galicia.
Santiago de Compostela, 7 de marzo de 2005.
José Antonio Santiso Miramontes
Conselleiro de Política Agroalimentaria e
Desenvolvemento Rural
DECRETO 51/2005, do 10 de marzo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 88 P.O.S. 2004 Alfoz-Foz. Variante da estrada provincial de San Acisclo por Allegue a San Antonio, punto quilométrico 0,000 ao 0,640 (termos municipais de Foz e Alfoz).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 29/03/2005

A Deputación Provincial de Lugo en sesión que tivo lugar o día dezaseis de xullo de dous mil catro, aprobou o proxecto da obra nº 88 P.O.S. 2004 Alfoz-Foz. Variante da estrada provincial de San Acisclo por Allegue a San Antonio, punto quilométrico 0,000 ao 0,640 e, na sesión do vinte e nove de novembro de dous mil catro, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local e, solicitado informe á Dirección Xeral de Urbanismo da Consellería de Política Territorial, Obras Públicas e Vivenda, este foi emitido favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, a actuación consiste na mellora dunha estrada cunha perigosidade moi elevada debido a súa configuración, polo que se acadaría unha maior seguridade e se reduciría o risco de accidentes de tráfico.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día dez de marzo de dous mil cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído ao efecto e necesarios para a execución da obra nº 88 P.O.S. 2004 Alfoz-Foz. Variante da estrada provincial de San Acisclo por Allegue a San Antonio, punto quilométrico 0,000 ao 0,640, debendo, se é o caso, unha vez ocupados os terreos necesarios, obter as autorizacións que foran necesarias dos organismos competentes, con carácter previo ao inicio das obras.
Santiago de Compostela, dez de marzo de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
CORRECCIÓN de erros.-Orde do 7 de marzo de 2005 pola que se establecen as bases reguladoras do programa de axudas a empresarios sen asalariados pola contratación do seu primeiro traballador fixo cofinanciado polo Fondo Social Europeo e se procede á súa convocatoria para o ano 2005.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 29/03/2005

Advertidos erros na citada orde, publicada no Diario Oficial de Galicia do xoves 10 de marzo de 2005, é necesario efectuar a seguinte corrección:
Na páxina 4.119, no terceiro parágrafo do artigo 6º, onde di: «Cando a dita contratación se realice con mulleres, a dita porcentaxe elevarase o 40%...», debe dicir: «Cando a dita contratación se realice con mulleres, a dita porcentaxe elevarase ao 40%...».
Na páxina 4.120, no artigo 10º, onde di «...requirirán o interesado para que,...», debe dicir: «...requirirán do interesado para que,...».
DECRETO 50/2005, do 10 de marzo, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de acondicionamento da estrada provincial 3802 de Ordes a Ponte Carreira, punto quilométrico 0,00 ao punto quilométrico 0,71 (termo municipal de Ordes).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 29/03/2005

A Deputación Provincial da Coruña, en sesión que tivo lugar o día trinta de xullo de dous mil catro, aprobou o proxecto de acondicionamento da estrada provincial 3802 de Ordes a Ponte Carreira, punto quilométrico 0,00 ao punto quilométrico 0,71, e na sesión do vinte e cinco de novembro de dous mil catro acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local e, solicitado informe á Dirección Xeral de Urbanismo da Consellería de Política Territorial, Obras Públicas e Vivenda, este foi emitido favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala a deputación, a actuación é necesaria para evitar o altísimo risco de accidentes con perigo para a vida humana, debido á existencia de curvas perigosas con pequeno raio, edificacións e vivendas pegadas á estrada, o estado do firme e o largo da calzada de dimensións inferiores ás necesidades dos vehículos.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día dez de marzo de dous mil cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de acondicionamento da estrada provincial 3802 de Ordes a Ponte
Carreira, punto quilométrico 0,00 ao punto quilométrico 0,71 debendo, de ser o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, dez de marzo de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
RESOLUCIÓN do 17 de marzo de 2005 pola que se convoca un curso sobre operativa nos casos de violencia de xénero.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 30/03/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a celebración dun curso sobre operativa nos casos
de violencia de xénero, que deberá desenvolverse conforme as seguintes bases:
Obxectivos.
-Coñecer os cambios normativos operados en relación coa temática do curso.
-Dominar o procedemento policial de actuación nos casos de violencia de xénero.
-Saber cales son as demandas máis comúns desde a fiscalía e os xulgados sobre este tipo de actuacións, que permitan mellorar as dilixencias e os atestados policiais.
Destinatarios.
O curso vai dirixido aos membros dos corpos de policía local dos concellos de Galicia e aos membros da Unidade do CNP adscrita á Comunidade Autónoma de Galicia, tendo preferencia aqueles que non fixeran cursos anteriores sobre esta temática.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 8 de abril de 2005, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na Avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase do 18 ao 21 de abril en horario de 9.00 a 14.00 horas, cunha duración de 20 horas lectivas.
Contido.
-Módulo I: tratamento procesual-penal.
-Módulo II: tratamento e operativa policial.
-Módulo III: tratamento socioasistencial.
Relación de admitidos.
A relación de admitidos farase publica o día 12 de abril a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando ao teléfono 986 59 00 21.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na Avenida da Cultura, s/n, no Concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 17 de marzo de 2005.
José Antonio Vázquez Taín
Director do Centro de Estudos Xudiciais
e Seguridade Pública de Galicia
RESOLUCIÓN do 17 de marzo de 2005 pola que se convoca un curso de protección do medio natural.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 30/03/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a celebración dun curso de protección do medio natural, que deberá desenvolverse conforme as seguintes bases:
Obxectivos.
-Coñecer a normativa máis importante que afecta a operativa ambiental.
-Dominar a operativa básica de actuación profesional na área de medio natural.
Destinatarios.
O curso vai dirixido aos membros das forzas e corpos de seguridade.
Inscrición.
A inscrición dos participantes será totalmente gratuíta.
Prazas.
80 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 8 de abril de 2005, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 19 ao 21 de abril en horario de 9.30 a 14.00 e de 15.30 a 19.00 horas; exepto o día 21 que será en horario de 9.30 a 13.30 horas, cunha duración de 20 horas lectivas.
Contido.
I. Normativa estatal e autonómica.
II. Residuos e verteduras.
III. Toma de mostras.
IV. Procedemento sancionador.
V. Operativa e casuística policial.
Relación de admitidos.
A relación de admitidos farase pública o día 12 de abril a partir das 14.00 horas, no taboleiro de
anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando ao teléfono 986 59 00 21.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na Avenida da Cultura, s/n, no Concello da Estrada.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 17 de marzo de 2005.
José Antonio Vázquez Taín
Director do Centro de Estudos Xudiciais
e Seguridade Pública de Galicia
RESOLUCIÓN do 2 de marzo de 2005, da Secretaría Xeral da Consellería de Cultura, Comunicación Social e Turismo, pola que se inscribe a Asociación Galega de Percutas Omar no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 30/03/2005

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Galega de Percutas Omar, do 25 de febreiro de 2005.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Galega de Percutas Omar quede inscrita no Rexistro de Entidades de Promoción do Camiño de Santiago co número 162.
Santiago de Compostela, 2 de marzo de 2005.
Andrés González Murga
Secretario xeral da Consellería de Cultura,
Comunicación Social e Turismo
CONSELLERÍA DE XUSTIZA, INTERIOR E ADMINISTRACIÓN
LOCAL
ORDE do 17 de marzo de 2005 pola que se nomean novos membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 31/03/2005

Os comités éticos de investigación clínica son os encargados de informar todos os ensaios clínicos
que se realicen dentro do seu ámbito territorial. Os ensaios clínicos e os comités éticos de investigación clínica regúlanse na comunidade autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité axustarase ao establecido no Decreto 32/1996, e os seus membros se nomearán por orde da Consellería de Sanidade e Servizos Sociais.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da División de Farmacia e Produtos Sanitarios do Servizo Galego de Saúde,
DISPOÑO:
Artigo único.-Noméanse membros do Comité Ético de Investigación Clínica de Galicia, creado pola Orde do 11 de xullo de 1996, as persoas que se relacionan no anexo.
Santiago de Compostela, 17 de marzo de 2005.
José Manuel González Álvarez
Conselleiro de Sanidade
ANEXO
Novos membros do CEIC de Galicia:
Secretaria: Margarita Tasende Souto (médico especialista en Medicina Familiar e Comunitaria, Dirección Xeral de Farmacia e Produtos Sanitarios da Consellería de Sanidade).
Vogais:
Mª Isabel Cadavid Torres (catedrática de Farmacoloxía da Universidade de Santiago de Compostela).
Rosendo Bugarín González (médico especialista en Medicina Familiar e Comunitaria, xefe de Servizo de Investigación da Subdirección Xeral de Docencia e Investigación Sanitaria da División de Asistencia Sanitaria do Sergas).
Arturo González Quintela (xefe de Sección de Medicina Interna do Complexo Hospitalario Universitario de Santiago de Compostela).
Jorge Blanco Rodríguez (médico especialista en Reumatoloxía do Complexo Hospitalario Universitario de Santiago de Compostela).
ORDE do 17 de marzo de 2005 pola que se cesan membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 31/03/2005

Os comités éticos de investigación clínica son os encargados de emitir informe sobre todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na comunidade autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ao establecido no Decreto 32/1996.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da División de Farmacia e Produtos Sanitarios do Servicio Galego de Saúde,
DISPOÑO:
Artigo único.-Cesan, por petición propia, como membros do Comité Ético de Investigación Clínica de Galicia, creado pola Orde do 11 de xullo de 1996, as persoas que se relacionan no anexo.
Santiago de Compostela, 17 de marzo de 2005.
José Manuel González Álvarez
Conselleiro de Sanidade
ANEXO
Persoas que cesan como membros do CEIC de Galicia:
-Francisco J. Suso Alea (médico especialista en cirurxía da Unidade de Investigación do Hospital Meixoeiro de Vigo).
-Carlos Calvo Gómez (médico especialista en medicina interna do Complexo Hospitalario Universitario de Santiago de Compostela).
ORDE do 2 de marzo de 2005 pola que se autoriza o cambio de denominación do CEIP Nantes-Contomil de Sanxenxo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/03/2005

Tendo en conta o artigo 8 punto 1º do anexo do Decreto 374/1996, do 17 de outubro, polo que se
aproba o Regulamento das escolas de educación infantil e dos colexios de educación primaria, (DOG do 21 de outubro), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autorizar o cambio de denominación do colexio que se relaciona no anexo.
Santiago de Compostela, 2 de marzo de 2005.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Sanxenxo.
Localidade: Nantes.
Código do centro: 36019104.
Denominación: Colexio de Educación Infantil e Primaria Nantes-Contomil.
Nova denominación: Colexio de Educación Infantil e Primaria Nantes.
RESOLUCIÓN do 30 de decembro de 2004 pola que acorda facer público o orzamento da Universidade da Coruña para o exercicio do ano 2005.
UNIVERSIDADE DA CORUÑA — III. OUTRAS DISPOSICIÓNS — 27/01/2005

O Consello Social da Universidade da Coruña, na reunión que tivo lugar o día 29 de decembro de 2004, e de conformidade co disposto no artigo 20.1º da Lei orgánica 6/2001, do 21 de decembro, e o artigo 4 c) da Lei 1/2003, do 9 de maio, de consellos sociais do sistema universitario de Galicia, acordou a aprobación do orzamento desta universidade para o exercicio do ano 2005.
Esta reitoría, consonte o disposto no artigo 81.2º da Lei orgánica 6/2001, do 21 de decembro, de universidades, resolve facer público o devandito orzamento que acada a contía inicial no estado de ingresos e gastos de 92.014.660,62 euros segundo o detalle anexo.
A Coruña, 30 de decembro de 2004.
José María Barja Pérez
Reitor da Universidade da Coruña
ANEXO Á RESOLUCIÓN DO 30 DE DECEMBRO
DE 2004
1. Clasificación económica.
Resumo por capítulos
INGRESOS
2005
Capítulo IIITaxas, prezos públicos e outros ingresos
14.761.354,63
Capítulo IVTransferencias correntes
69.761.710,99
Capítulo VIngresos patrimoniais
305.000
Capítulo VIITransferencias de capital
7.186.594
Capítulo VIIIActivos financeiros
1
Capítulo IXPasivos financeiros
Total orzamento de ingresos 2005
92.014.660,62
GASTOS
2005
Capítulo IGastos de persoal
65.229.919,62
Capítulo IIGastos correntes en bens e servizos
13.854.360
Capítulo IIIGastos financeiros
126.500
Capítulo IVTransferencias correntes
1.744.950
Capítulo VIInvestimentos reais
10.814.041
Capítulo VIITransferencias de capital
194.890
Capítulo VIIIActivos financeiros
50.000
Capítulo IXPasivos financeiros
Total orzamento de gastos 2005
92.014.660,62
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 12 de xaneiro de 2005 pola que se lles dá publicidade aos avais concedidos por este instituto.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 27/01/2005

O artigo 13.2º do Decreto 284/1994, do 15 de setembro, de regulación de avais do Instituto Galego de Promoción Económica establece que aos avais concedidos polo Igape se lles dará publicidade no Diario Oficial de Galicia.
En virtude do exposto anteriormente,
RESOLVO:
Primeiro.-Darlles publicidade aos avais concedidos polo Consello de Dirección do Instituto Galego
de Promoción Económica (Igape) durante o ano 2004:
-Aval por importe máximo de 4.200.000 euros á empresa Gándara Censa, S.A.L.
-Aval por importe máximo de 672.000 euros á empresa Vicente Romeo, S.A.
-Aval por importe máximo de 6.000.000 de euros á empresa Benteler Automotive Vigo, S.L.
-Aval por importe máximo de 3.000.000 de euros á empresa Denso Sistemas Térmicos, S.A.
-Aval por importe máximo conxunto de 1.125.000 euros á empresa Naviera de Galicia, S.A.
-Aval por importe máximo de 1.000.000 de euros á empresa Arteixo Telecom, S.A.
-Aval por importe máximo de 2.795.100 euros á empresa Viriato, S.A.
-Aval por importe máximo de 1.080.000 euros á empresa GSB Galfor, S.A.
-Aval por importe máximo de 350.000 euros á empresa Bodega Cooperativa San Roque de Beade, Soc. Coop. Galega.
-Aval por importe máximo de 857.038,99 euros á empresa Recreativos Presas, S.L.
Segundo.-Darlles publicidade aos avais concedidos mediante resolución da directora xeral do Igape en virtude do convenio polo que se establece unha liña de avais do Igape para financiar a adquisición de dereitos de pesca por parte de agrupacións de produtores para o acceso da frota galega a caladoiros:
-Aval por importe máximo de 1.517.222,50 euros á empresa Armadores de Burela, S.A.
-Aval por importe máximo de 4.746.045,97 euros á empresa Puerto de Celeiro, S.A.
Santiago de Compostela, 12 de xaneiro de 2005.
Margarita Rodríguez Rama
Directora xeral do Instituto Galego
de Promoción Económica
CORRECCIÓN de erros.-Orde do 22 de decembro de 2004 pola que se establecen axudas económicas para a adquisición de pastores eléctricos para reducir os danos que causan as especies cinexéticas aos cultivos.
CONSELLERÍA DE MEDIO AMBIENTE — III. OUTRAS DISPOSICIÓNS — 27/01/2005

Advertidos erros no texto da citada orde, publicada no DOG nº 254, do 31 de decembro de 2004, é necesario publicar a corrección seguinte:
Na páxina 18.641, no anexo I denominado «Comarcas con maior superficie de cultivo sensible», onde di: «Evade», debe dicir: «Beade»; onde di: «Valedoras», debe dicir: «Valdeorras»; onde di: «O Barco de Valedoras», debe dicir: «O Barco de Valdeorras»; onde di: «Carballeda de Valedoras», debe dicir: «Carballeda de Valdeorras».